የኢትዮጵያ ህዝብ መጠኑ ይብዛ ይነስ እንጂ በኖረባቸው ዘመናት በሙሉ ከመከራ ተላቆ አያውቅም። እናም ዘወትር እራሱን ይጠይቃል "መሬት ይዤ ውስጡ አረንጓዴ - ለምን ይሆን የራበው ሆዴ" እንዳለው ቴዲ አፍሮ። ትክክል ነው። ድርቅና ጠኔን የኢትዮጵያ መለያ ለማድረግ ሲጥሩ የኖሩት ባዕዳን ለአድራጎታቸው ምክንያት ቢኖራቸውም፣ በራሳቸው ሞክረውት ያልተሳካ በመሆኑ ዳግመኛ በዚያ መንገድ ሊሄዱበት አልፈለጉም። ይልቁንስ ለያይተውና ገነጣጥለው ማዳከምና በዓለም አደባባይ እራሱዋን የማትችል ተጠዋሪ ሀገር አድርጎ ማስቀመጥ የሚቻለው በራሱዋ ሆድ አደር ዜጎች አማካይነት መሆኑን በማመን ለማስፈፀም መንደፋደፉን መርጠዋል። ለዚህም ተግባር ያሰማሯቸው የጎሳ ድርጅቶች አሉ። ከነዚህም መሃል ቀንደኛው ደጋፊያቸው ወያኔ ነው። ስለወያኔ ማንነት ከ91 ዓመተ ምህረት ጀምሮ ሲነገር የቆየ በመሆኑ፣ መደጋገም አያስፈልገው ይሆናል። ነገር ግን በፍርሀትና በጥቅም ተይዞ በግምባር ተሰልፎ እኔን ግደሉኝ እያለ የሚሞግተውን የዋህ ዜጋ ነፃ ለማውጣት መደጋገሙ አስፈላጊ ይሆናል።